Kabbinèt-Balkenende IV

't Kabbinèt-Balkenende IV waor e Kabbinèt vaan Nederland vaan 22 februari 2007 tot 14 oktober 2010. 't Kabbinètberöste op 'n coalitie vaan CDA, PvdA en ChristenUnie. Sinds de nach vaan 19 op 20 februari 2010 waor 't Kabbinèt demissionair. Nao 't valle vaan 't Kabbinèt kaomde verkezinge die 'n ind maakde aon Balkenendes premiersjap. De VVD'er Mark Rutte naom 't euver in zien controversiele minderheidscoalitie Kabbinèt-Rutte I.

Formatie
Nao de verkezinge veur de Twiede Kamer vaan 22 november 2006 waor de kamer sterk verdeild tösse linkse en rechse partije en waore de meugelekhede veur 'n coalitie beperk. E kabinet mèt CDA en PvdA laog evels wel wiedoet 't meiste veur de haand; zaak waor 'n daarde partij debij te vinde die veur 'n mierderheid kós zörge. Veural de PvdA stuurde aon op 'n coalitie mèt de SP. Nao korte oonderhandelinge oonder auspicië vaan Rein Jan Hoekstra bleek tot CDA en SP ziech oonderein neet verdroge en lepe de oonderhandelinge kepot. Nao 't keersrecès, op 3 januari 2007, begós me oonder leiing vaan CDA'er Herman Wijffels aon oonderhandelinge tösse CDA, PvdA en de ChristenUnie, die achter geslote deure geveurd woorte. Dit leide relatief snel tot e regeerakkoord, wat op 6 februari definitief goodgekäörd woort. Keuningin Beatrix beneumde Balkenende dao-op tot formateur. Op 14 februari waore alle ministers en staotssecretaire bekind. Opvallend waor tot bij 't CDA veural lui mèt ervaring in de lendeleke politiek woorte oetgekoze, dewijl de PvdA veural lui vaan boete D'n Haag aontrok.

't Motto vaan 't Kabbinèt luit Samen werken, samen leven. 't Beleid wie 't in 't regeerakkaord is aofgesproke is gemaoteg links en brik dudelek mèt 't liberaol beleid vaan zoewel de twie kabinette Kok es de ierste drei kabinette Balkenende.

Bezètting
Dao zien zestien ministers en elf staotssecretaire. 't CDA heet ach ministers en veer staotssecretaire, de PvdA zes ministers en zes staotssecretaire, de ChristenUnie twie ministers en eine staotssecretair.

Ministers
 Jan Peter Balkenende  Minister van Algemein Zake, premier  CDA Wouter Bos  Minister van Financië, vicepremier  PvdA Maxime Verhagen  Minister van Boetelandse Zake  CDA Ernst Hirsch Ballin  Minister van Zjustitie  CDA Guusje ter Horst  Minister van Binnelandse Zake en Keuninkrieksrelaties  PvdA Ronald Plasterk  Minister van Oonderwies, Cultuur en Weitesjap  PvdA Eimert van Middelkoop  Minister van Defensie  CU Camiel Eurlings  Minister van Verkier en Waterstaot  CDA Maria van der Hoeven  Minister van Economische Zake  CDA Gerda Verburg  Minister van Landbouw, Natuur en Voedselkwaliteit  CDA Piet Hein Donner  Minister van Sociaol Zake en Werkgelegeheid  CDA Ab Klink  Minister van Volksgezoondheid, Welzien en Sport  CDA Jacqueline Cramer  Minister veur Miljeu (VROM)  PvdA Bert Koenders  Minister veur Oontwikkelingssamewèrking (z.p., BuZa)  PvdA Ella Vogelaar  Minister veur Woene, Wieke en Integratie (z.p., VROM)  PvdA André Rouvoet  Minister veur Jäög en Gezin (z.p., VWS), vicepremier  CU

Staotssecretaire
 Ank Bijleveld, Binnelandse Zake (CDA)
 Frans Timmermans, Europese Zake (BuZa; PvdA)
 Cees van der Knaap, Defensie: Personeel en Materieel (CDA); op 18 december 2007 opgevolg door Jack de Vries
 Frank Heemskerk, Boetelandse Handel (EZ; PvdA)
 Jan Kees de Jager, Fiscaol Zake (Financië; CDA)
 Nebahat Albayrak, Vreemdelingezake en tbs-beleid (Zjustitie; PvdA)
 Marja van Bijsterveldt, Oonderwies (CDA)
 Sharon Dijksma, Kinderopvaank en Emancipatie (Oonderwies, PvdA)
 Ahmed Aboutaleb, Arbeidsmerret, Werk en Bijstand, Lier- en Werkpliech en Sociaol Veurzeninge (SZW; PvdA)
 Tineke Huizinga, Verkier en Waterstaot (CU)
 Jet Bussemaker, Volksgezoondheid, Welzien en Sport (PvdA)

Plaetjes

Verloup

De verhaajding tösse veural CDA en PvdA waor altied al oongemekelek, meh verslechterde tege 't ind vaan 2009. Gesjèlpunte waore 't rapport-Davids euver de Nederlandse steun aon d'n Twiede Golfoorlog (oonder 't kabinet-Balkenende II) en 't al of neet verlènge vaan de militair missie in Afghanistan. De PvdA waor tege 't lèste, dewijl veural de ministers vaan 't CDA daoveur waore. Euver allebei de oonderwerpe woorte in januari en februari 2010 lang oonderhandelinge geveurd; bij 't thema Afghanistan lökden 't neet um droet te koume. De bewindslui vaan de PvdA stapde dao-op oet 't kabinèt. In de week nao 20 februari woort beslote gei roomp-kabinèt te vörme (wie Balkenende III dat waor), meh demissionair door te goon mèt de aongebleve bewindslui vaan CDA en ChristenUnie. Nui verkezinge stoon veur 9 juli gepland.

Balkenende IV